ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670018962

ขอความช่วยเหลือ กรณีได้รับความเดือดร้อนจากการก่อสร้างคอนโดบดบังสัญญาณการรับชมโทรทัศน์บ้านของผู้ร้อง  และได้รับความเดือดร้อนฝุ่นละอองฟุ้งกระจาย,เสียงดังรบกวนจากการก่อสร้างคอนโดด้านหลังบ้านของผู้ร้อง บริเวณบ้านเลขที่ .... ถนนพระรามสี่  เขตคลองเตย กรุงเทพมหานคร 10110 จุดสังเกตบ้านของผู้ร้องตั้งอยู่ริมถนนใหญ่  ซึ่งคอนโดดังกล่าวจะอยู่ตรงข้ามและอยู่เยื้องกับบ้านของผู้ร้อง  เนื่องจากผู้ร้องแจ้งว่า เมื่อประมาณ 2 ปีที่ผ่านมา มีการก่อสร้างคอนโด (ไม่ทราบชื่อและรายละเอียดของคอนโด) เป็นของบริษัทอนันดา พร็อพเพอร์ตี้ บริเวณหน้าบ้านของผู้ร้อง ทำให้สัญญาณการรับชมโทรทัศน์บ้านของผู้ร้อง  ไม่สามารถรับชมโทรทัศน์ได้ ซึ่งบ้านหลังอื่นทำการติดตั้งอินเทอร์เน็ต  และต้องเสียค่าอินเทอร์เน็ต แบบรายเดือน ในราคาเดือนละ 600 บาท (หกร้อยกว่าบาทถ้วน) ซึ่งผู้ร้องเห็นว่าไม่มีความจำเป็นต้องเสียค่าใช้จ่ายในการติดตั้งอินเทอร์เน็ตเพิ่มเติม เพราะการรับชมโทรทัศน์ก็สามารถรับชมได้ฟรีอยู่แล้ว  เบื้องต้นเมื่อประมาณ 1 สัปดาห์ที่ผ่านมา ได้ทำการติดต่อแจ้งเรื่องไปยังบริษัท อนันดา พร็อพเพอร์ตี้ แล้ว ซึ่งบริษัทดังกล่าวแจ้งว่าจะส่งเจ้าหน้าที่ของบริษัทฯ เข้ามาแก้ไขปัญหาดังกล่าวให้ แต่มีพนักงานของบริษัทฯ ได้ติดต่อกลับมาหาผู้ร้อง ซึ่งพนักงานที่พูดคุยกับผู้ร้อง มีลักษณะการใช้วาจาที่ไม่ดี   แต่ปัจจุบันนี้ วันที่ 23 เมษายน 2567 ยังไม่มีเจ้าหน้าที่เข้ามาดำเนินการเรื่องดังกล่าวให้  และด้านหลังบ้านของผู้ร้องมีการก่อสร้างคอนโด ชื่อคอนโด ไนท์บริดจ์ (ตรวจสอบข้อมูลเป็น แขวงพระโขนง เขตคลองเตย กรุงเทพมหานคร ) เป็นของบริษัท ออริจิ้น (บันทึกข้อมูลตามผู้ร้องแจ้ง)   ส่งผลทำให้เกิดเสียงดังรบกวนฯ ในช่วงเวลาประมาณ  05.00- 22.00 น. และมีฝุ่นละอองฟุ้งกระจายไปทั่วบริเวณ  ทำให้มารดาของผู้ร้องที่พักอาศัยที่บ้านหลังดังกล่าว ที่ป่วยเป็นมะเร็งเต้านม ที่ผ่าตัดมา ไม่สามารถพักอาศัยที่บ้านหลังดังกล่าวได้ จะย้ายไปเช่าบ้านอยู่ ซึ่งทำให้ต้องเสียค่าใช้จ่ายเพิ่ม ประสบปัญหามาเป็นระยะเวลาประมาณ 2 ปี กับอีก 6 เดือน จากกรณีดังกล่าวส่งผลทำให้ผู้ร้องได้รับความเดือดร้อนเป็นอย่างมาก  จึงประสงค์ให้หน่วยงานที่เกี่ยวข้องแก้ไขปัญหาดังกล่าว เบื้องต้นผู้ร้องได้รับทราบรายงานผลการปฏิบัติงาน ตามเลขที่รับแจ้ง traffy fondue PJAHP9 ระบุรายละเอียดว่า กรุงเทพมหานคร โดยสำนักงานเขตคลองเตย ฝ่ายโยธาได้เข้าตรวจสอบบริเวณดังกล่าวแล้ว พบอาคารของผู้ร้องค่อนข้างอยู่ห่างจากโครงการที่ร้องเรียนพอสมควรเนื่องจากอยู่คนละฝั่งถนน ฝ่ายโยธาได้แจ้งกับทางโครงการให้ทราบเรื่องแล้ว ทางโครงการแจ้งว่าได้ทราบเรื่องร้องเรียนดังกล่าวแล้ว และได้พูดคุยกับผู้ร้องแล้ว ตอนนี้อยู่ระหว่างดำเนินการหาเจ้าหน้าที่มาตรวจเช็คสัญญาณโทรทัศน์ตามที่ผู้ร้องแจ้ง เพื่อแก้ไขปัญหาดังกล่าว ฝ่ายโยธาได้แจ้งเตือนโครงการให้เพิ่มมาตราป้องกันฝุ่นละอองและทำงานในเวลาที่กฏหมายกำหนด ซึ่งผู้ร้องแจ้งว่าตามรายงานผลการปฏิบัติงานที่ระบุว่า อาคารของผู้ร้องค่อนข้างอยู่ห่างจากโครงการที่ร้องเรียนพอสมควร เป็นการตรวจสอบที่ไม่ถูกต้อง โดยผู้ร้องขอแจ้งยืนยันว่า การก่อสร้างคอนโด ชื่อคอนโด ไนท์บริดจ์ ที่เป็นของบริษัท ออริจิ้น เป็นการก่อสร้างอยู่ติดกับด้านหลังบ้านเลขที่ 4830 ทำให้ผู้ร้องได้รับความเดือดร้อนด้านฝุ่นละอองฟุ้งกระจายและเสียงดังรบกวนเป็นอย่างมาก    เพราะยังมีก่อสร้างทุกวัน ในช่วงเวลา 05.00-22.00 น. บางวันมีการก่อสร้างถึงเวลาประมาณ 01.00 น. ดังนั้นทางหน่วยงานที่เกี่ยวข้องควรเร่งดำเนินการแก้ไขปัญหาโดยเร็ว ประกอบกับผู้ร้องประสงค์ให้ทางหน่วยงานที่เกี่ยวข้องติดต่อกับผู้ร้องโดยตรง 

(รายละเอียดเพิ่มเติมอยู่ในไทม์ไลน์)

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata